Ferjesambandet Vangshylla–Kjerringvik

Vangshylla–Kjerringvik var et ferjesamband over Skarnsundet i den indre Trondheimsfjorden, det betjente Kjerringvik ferjekai i Mosvik og Vangshylla i Inderøy som del av fylkesvei 755.

Det ble opprettet 1958 som ferjesambandet Venneshavn–Kjerringvik–Vangshylla–Hokstad–Levanger med Innherredsferja AS som operatør, og betjente også Venneshamn i Framverran, Hokstad på Ytterøy og Levanger med MF «Innherredsferja». 1962 ble den supplert av den større MF «Innherredsferja II».

1964 ble tverrfjordforbindelsen lagt ned, og ferjesambandet Levanger–Hokstad ble skilt ut som eget samband. MF «Innherredsferja II» ble flyttet til Levanger og Vangshylla–Kjerringvik ble betjent av den opprinnelige ferja. Ferjeleiet i Venneshavn ble lagt ned 1968 da veien dit langs Skarnsundet ble åpnet. I 1969 ble MF «Skarnsund» tatt i bruk, 1982 MF «Mosvik». Den siste ferja på sambandet var MF «Skarnsund II», det ble nedlagt i desember 1991 da Skarnsundbrua ble åpnet.

Referanser 

Tidligere fergesamband i Trøndelag
Transport i Inderøy
Mosvik
Trondheimsfjorden
Etableringer i 1958
1958 i Norge
Opphør i 1991
Artikler i sjøfart-prosjektet